RO
L 222/202
Jurnalul Oficial al Uniunii Europene
8.9.2023
(iv) masa operațională în cazul unei sarcini utile normale; (v) masa operațională în stare de funcționare.”; (b) la subpunctul 2, textul „indicele 13” se înlocuiește cu textul „indicele [6]”.
23.
Punctul 4.2.3.1 se înlocuiește cu următorul text: „4.2.3.1.
Gabarit 1.
Prezentul punct se referă la regulile de calculare și verificare pentru dimensionarea materialului rulant astfel încât acesta să poată circula pe una sau mai multe infrastructuri fără riscuri de interferențe.
Pentru unitățile destinate să fie exploatate pe alt(e) ecartament(e) de cale ferată decât sistemul de 1 520 mm
2.
Solicitantul selectează profilul de referință avut în vedere, inclusiv profilul de referință pentru părțile inferioare.
Acest profil de referință trebuie consemnat în documentația tehnică definită la punctul 4.2.12.
3.
Conformitatea unei unități cu acest profil de referință avut în vedere se stabilește prin una dintre metodele prevăzute în specificația menționată în apendicele J-1, indicele [7].
4.
În cazul în care unitatea este declarată conformă cu unul sau mai multe dintre profilurile de referință G1, GA, GB, GC sau DE3, inclusiv cele legate de partea inferioară (GI1, GI2 sau GI3), prevăzute în specificația menționată în apendicele J-1, indicele [7], conformitatea se stabilește prin metoda cinematică prevăzută în specificația menționată în apendicele J-1, indicele [7].
Conformitatea cu acest(e) profil(uri) de referință trebuie consemnată în documentația tehnică definită la punctul 4.2.12.
5.
În cazul unităților electrice, gabaritul pantografului trebuie verificat prin calcul în conformitate cu specificația menționată în apendicele J-1, indicele [7] pentru a se asigura respectarea de către conturul pantografului a gabaritului cinematic mecanic al pantografului, acesta din urmă fiind determinat, la rândul său, în conformitate cu apendicele D la Regulamentul (UE) nr.
1301/2014 al Comisiei (*) («STI ENE») și depinzând de alegerea făcută în privința geometriei armăturii pantografului: cele două posibilități permise sunt definite la punctul 4.2.8.2.9.2.
Tensiunea sursei de alimentare cu energie electrică este luată în considerare în cadrul gabaritului infrastructurii, pentru a se asigura distanțele de izolare adecvate între pantograf și instalațiile fixe.
6.
Balansul pantografului, specificat la punctul 4.2.10 din STI ENE și utilizat pentru calcularea gabaritului cinematic mecanic, trebuie justificat prin calcule sau măsurători, astfel cum se prevede în specificația menționată în apendicele J-1, indicele [7].
Pentru unitățile destinate să fie exploatate pe ecartamentul de 1 520 mm:
7.
Profilul static al vehiculului trebuie să se încadreze în gabaritul uniform al vehiculului «T»; profilul de referință pentru infrastructură este gabaritul «S».
Acest profil este specificat în apendicele B.
8.
Pentru unitățile electrice, gabaritul pantografului trebuie verificat prin calcul, pentru a se asigura respectarea de către conturul pantografului a gabaritului static mecanic al pantografului, definit în apendicele D la STI ENE; trebuie să se țină seama de alegerea făcută în privința geometriei armăturii pantografului: posibilitățile permise sunt definite la punctul 4.2.8.2.9.2.
_____________ (*) Regulamentul (UE) nr.
1301/2014 al Comisiei din 18 noiembrie 2014 privind specificațiile tehnice de interopera­ bilitate referitoare la subsistemul «energie» al sistemului feroviar din Uniune ( JO L 356, 12.12.2014, p. 179).”
24.
Punctul 4.2.3.2.1 se înlocuiește cu următorul text: „4.2.3.2.1.
Parametrul sarcină pe osie 1.
În combinație cu distanța dintre osii, cu lungimea unității și cu viteza maximă admisă pentru unitate pe linia avută în vedere, sarcina pe osie este un parametru de interfață între unitate și infrastructură.